**GUVERNUL ROMÂNIEI**

****

**ORDONANŢĂ DE URGENȚĂ**

**pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgență**

Luând act de evoluţia situaţiei epidemiologice pe teritoriul României şi de evaluare a riscului de afectare a sănătății publice pentru perioada imediat următoare, care indică o creştere masivă a numărului de persoane infectate cu coronavirusul COVID-19, precum și o creștere exponențiala a numărului de persoane aflate in carantina, izolare sau autoizolare și ţinând cont de faptul că exista un excedent de produse de igienă și de produse alimentare achizitionate în baza contractelor de furnizare, în conformitate cu prevederile Hotărârii Guvernului nr. 784/2018 pentru stabilirea unor măsuri necesare în vederea implementării Programului operaţional Ajutorarea persoanelor defavorizate – POAD,

Având în vedere măsurile luate la nivelul întregii Uniuni Europene, precum și la nivelul României în contextul epidemiei de coronavirus COVID-19, ce a determinat instituirea stării de urgență prin Decretul Președintelui Rămâniei nr. 195/2020,

În contextul necesității luării de măsuri pentru reducerea impactului socio-economic pe care epidemia de coronavirus COVID-19 îl poate avea în perioada imediat următoare, cu efect pe termen mediu și lung,

Se impune adoptarea prezentului act normativ care conduce la luarea unor măsuri urgente, cu caracter excepţional, în domeniul social şi economic, care să sprijine populaţia afectată și persoanele aflate în nevoie respectiv persoane aflate în carantină, în izolare, autoizolare precum și a copiilor și persoanelor institutionalizate în centre de tip rezidential,

Neadoptarea tuturor măsurilor necesare pentru sprijinirea persoanelor aflate în prezent într-o situație de vulnerabilitate si anume aflate în carantina, in izolare, autoizolare precum si copiilor si persoanelor institutionalizate in centre de tip rezidential ar avea un impact deosebit de grav, în principal asupra dreptului la viaţă şi, în subsidiar, asupra dreptului la sănătate a populației României.

Aceste elemente vizează un interes public şi constituie o situaţie extraordinară, a cărei reglementare nu poate fi amânată şi impune adoptarea de măsuri imediate pe calea ordonanţei de urgenţă, pentru a veni in sprijinul populatiei afectate, cu acest excedent de produse de igienă și de produse alimentare achizitionate.

Întrucât toate aceste aspecte vizeazã interesul public și constituie situații urgente și extraordinare a cãror reglementare nu poate fi amânatã,

În temeiul art. 115 alin. (4) din Constituţia României, republicată,

**GUVERNUL ROMÂNIEI adoptă prezenta ordonanţă de urgență:**

**Art. 1** - **(1)** Produsele achiziționate de către Ministerul Fondurilor Europene, în calitate de benficiar al Programului operațional Ajutorarea persoanelor defavorizate, în cadrul măsurii - precaritate materială constând în lipsa produselor de igienă, nedistribuite destinatarilor finali conform mecanismului prevăzut de Hotărârea Guvernului nr.784/2018 pentru stabilirea unor măsuri necesare în vederea implementării Programului operaţional Ajutorarea persoanelor defavorizate – POAD, sunt distribuite persoanelor aflate în carantină, izolare, autoizolare ca urmare a aplicării măsurilor dispuse prin ordonanțele militare, precum și persoanelor vârstnice instituționalizate în Centre de îngrijire și asistență pentru persoane vârstnice si copiilor instituționalizați în Centrele de plasament în regim rezidențial .

**(2)** Produsele achiziționate de către Ministerul Fondurilor Europene, în calitate de benficiar al Programului operațional Ajutorarea persoanelor defavorizate, în cadrul măsurii deprivare alimentară constând în lipsa alimentelor de bază, nedistribuite destinatarilor finali conform mecanismului prevăzut de Hotărârea Guvernului nr.784/2018 pentru stabilirea unor măsuri necesare în vederea implementării Programului operaţional Ajutorarea persoanelor defavorizate – POAD, sunt distribuite persoanelor aflate în carantina, izolare și autoizolare ca urmare a aplicării măsurilor dispuse prin ordonanțele militare, precum și persoanelor vârstnice instituționalizate în Centre de îngrijire și asistență pentru persoane vârstnice si copiilor instituționalizați în Centrele de plasament în regim rezidențial .

**(3)** Distribuția produselor prevăzute la alin. (1) se realizează pe perioada stării de urgență, în ordinea enumerării prevăzute la alin.(1) și (2).

**Art. 2** **- (1)** În vederea distriburii produselor prevăzute la art.1, unitațile administrativ teritoriale întocmesc liste de distribuție, pe baza informațiilor comunicate de către direcțiile de sănătate publică judeţene, respectiv a municipiului Bucureşti, sau inspectoratele pentru situații de urgență județene, respectiv Inspectoratul pentru Situaţii de Urgenţă «Dealul Spirii» Bucureşti-Ilfov, pentru persoanele aflate în carantină, izolare, autoizolare, ca urmare a răspândirii coronavirusului COVID-19.

**(2)** Produsele se distribuie pe baza de proces verbal de predare, asumat de doi reprezentanți ai autorităților publice locale care realizează distribuția.

**Art. 3 -** **(1)** Produsele rămase nedistribuite după aplicarea procedurii prevăzute la art.2, se distribuie la nivelul județului prin direcțiile generale de asistență socială și protecția copilului persoanelor vârstnice instituționalizate în Centre de îngrijire și asistență pentru persoane vârstnice si copiilor instituționalizați în Centrele de plasament în regim rezidențial, în funcție de nevoile identificate.

**(2)** Produsele rămase nedistribuite după aplicarea procedurii prevăzute la art.2 se pun la dispoziția direcțiilor generale de asistență socială și protecția copilului de către Instituțiile Prefectului.

**(3)** Distribuirea se realizează pe baza de procese verbale de predare – primire încheiate între reprezentanții direcțiilor generale de asistență socială și protecția copilului și reprezentanții Centrelor de îngrijire și asistență pentru persoane vârstnice si copiilor instituționalizați și ai Centrelor de plasament în regim rezidențial.

**Art. 4 -** Distribuirea se face în modalitățile prevăzute la art.1-3 până la epuizarea stocurilor existente la nivelul fiecărui județ. Institutiile Prefectului vor transmite la Ministerului Fondurilor Europene copii ale procesele de predare si ale procesele verbale de predare-primire, în format electronic, însotite de listele comunicate de către direcțiile de sănătate publică, sau de catre inspectoratele județene pentru situații de urgență sau, de instituțiile care dețin evidentele beneficiarilor institutionalizati, după caz.

**Art. 5 -** Contravaloarea pachetelor distribuite conform prevederilor prezentei ordonanțe de urgență se suportă din surse financiare legal constituite.

**Art. 6 - (1)** Se aprobă decontarea din fonduri europene aferente Programului operațional „Infrastructură Mare” conform regulilor de eligibilitate, a cheltuielilor cu echipamente medicale și echipamente de protecție medicală, utilizate în combaterea răspândirii coronavirusului SARS-CoV-2.

**(2)** Decontarea prevăzută la alin.(1) se face în limita sumelor alocate în acest scop în cadrul Programului operațional „Infrastructură Mare”.

**Art. 7** - **(1)** Se aprobă decontarea din fonduri europene aferente Programului operațional ,,Capital Uman”, conform regulilor de eligibilitate stabilite la nivelul programului și respectiv a Ghidurilor Solicitantului,, a cheltuielilor salariale cu asistenții sociali/lucratorii sociali care sunt implicați în sprijinirea persoanelor în vârstă aflate in izolare la domiciliu pe perioada de epidemie cu COVID-19.

**(2)** Măsura este eligibilă pentru acele comunități care nu implică asistenți / lucrători sociali sprijiniti deja în cadrul proiectelor non- competititve sau competitive aflate în derulare, finanțate prin Programul operațional ,,Capital Uman”.

**(3)** În situatia proiectelor prevăzute la alin.(2), beneficiarii pot solicita modificarea contractelor de finanțare prin act adițional, încheiat cu acordul partilor, în vederea actualizarii activităților eligibile in cadrul proiectelor, pentru a asigura masurile de sprijinire a persoanelor în vârstă aflate in izolare la domiciliu pe perioada de epidemie COVID-19.

**(4)** Decontarea prevăzută la alin.(1) se face în limita sumelor alocate în acest scop în cadrul Programului operațional ,,Capital Uman”.

**Art. 8 - (1)** Se aprobă decontarea din fonduri europene aferente Programului operațional „Capital Uman”, conform regulilor de eligibilitate stabilite la nivelul Programului și respectiv a Ghidurilor Solicitantului, a unui stimulent de risc aplicat salariului existent pentru medici și personal medical implicati direct in tratamentul pacientilor infectati cu COVID-19 precum și decontarea echipamentelor și materialelor de protecție pentru lucrătorii de sănătate implicați direct în tratamentul COVID-19.

**(2)** Decontarea prevăzută la alin. (1) se face în limita sumelor alocate în acest scop în cadrul Programului operațional „Capital Uman”.

**Art.9.** Se aprobă decontarea din fonduri europene aferente Programului Operațional ,,Capital Uman”, conform regulilor de eligibilitate stabilite la nivelul Programului și respectiv a Ghidurilor Solicitantului, , subventiile acordate in baza Ordonanței de urgență a Guvernului nr. 30/2020, cu modificările și completările ulterioare, suportate din bugetul asigurărilor pentru șomaj, acordate companiilor a căror activitate a fost afectată in mod direct de epidemie si care au dispus măsura întreruperii temporare a activităţii, în sensul de intrare în şomaj tehnic a angajatilor.

(2) Decontarea prevăzută la alin.(1) se face în limita sumelor alocate în acest scop în cadrul Programului operațional ,,Capital Uman”.

**PRIM – MINISTRU**

**Ludovic ORBAN**